月巖
作者：趙師恕
朝代：宋

paragraphs: 睠此巖壑勝，領客共登臨。
危棧臨不測，巇塗歷𡼭嶔。
俯仰極高低，上下窮幽深。
來登空明山，千崖正沉沉。
下瞰清羅江，古木鬰蕭森。
清風萬里來，層雲盪孤襟。
有客可共賦，有酒可自斟。
此景豈易得，此樂豈易尋。
吾生今老矣，遁迹歸窮岑。
一棹下瀟湘，此別意難任。
別後無相忘，詩成寄郵音。